A blue and white logo

Description automatically generated

**NAŠI MEDIJI** - Inicijativa civilnog društva za razvoj medijske pismenosti i aktivizma, borbu protiv polarizacije i promoviranje dijaloga

**Podrška organizacijama civilnog društva u razvoju medijske i informacijske pismenosti i medijskog aktivizma**

Poziv za podnošenje prijedloga projekata



Sarajevo, 10. januar 2024.

Fondacija za razvoj medija i civilnog društva “Mediacentar” traži prijedloge projekata koji imaju za cilj podizanje kapaciteta organizacija civilnog društva (OCD) u urbanim i ruralnim sredinama za promoviranje medijskog aktivizma i suzbijanje dezinformacija i polarizacije.

Ovaj poziv za podnošenje prijedloga projekata dio je regionalnog projekta “Naši mediji”, podržanog od strane Evropske unije koji se implementira u Albaniji, Bosni i Hercegovini, Crnoj Gori, Kosovu, Sjevernoj Makedoniji, Srbiji i Turskoj.

Poziv je otvoren za OCD u Bosni i Hercegovini koje prvenstveno djeluju u oblasti medija, slobode izražavanja ili digitalnih tehnologija, kao i obrazovanja, ljudskih prava ili rodne ravnopravnosti.

Poziv je otvoren kako za organizacije samostalno, tako i za partnerstva formirana između razvijenih organizacija civilnog društva sa sjedištem u urbanim sredinama (veći centri i glavni gradovi) i lokalnih organizacija koje djeluju u manjim zajednicama i ruralnim područjima. Prednost će biti data partnerstvima.

Ukupan budžet ovog poziva za podnošenje prijedloga projekata je **46.500 EUR**.

Vrijednost svakog predloženog projekta mora biti između **7.000 i 15.500 EUR**.

Trajanje predloženog projekta mora biti između **9** i **18 mjeseci**.

Međudržavna partnerstva nisu predmet ovog poziva.

Organizacija se može prijaviti kao glavni podnosilac/aplikant samo u jednom projektu, a može biti partner/koaplikant u drugim projektima ovog poziva.

Dokumentacija za podnošenje prijedloga projekata je dostupna za preuzimanje na linku: <https://media.ba/bs/event/nasi-mediji-poziv-za-podnosenje-prijedloga-projekata>

Rok za podnošenje prijava je **19. februar 2024.**

Pitanja u vezi s pozivom za podnošenje prijedloga projekata možete poslati na **ourmedia@media.ba** najkasnije 5 dana prije isteka roka za podnošenje prijava.

**Informativna sesija** će se održati online, **26. januara 2024. u 14:00h.** Registrirajte se putem zoom [LINK](https://us02web.zoom.us/webinar/register/WN_2tZ4ZgPrQ6mEZHJ8jbHTaA.)a.